CELEX: C2005/330/02
Language: fi
Date: 2005-12-24 00:00:00
Title: Yhteisöjen tuomioistuimen tuomio (kolmas jaosto)  27 päivänä lokakuuta 2005  asiassa C-158/03: Euroopan yhteisöjen komissio vastaan Espanjan kuningaskunta (Sijoittautumisvapaus — Palvelujen tarjoamisen vapaus — Kansallisen sosiaalivakuutuslaitoksen esittämät tarjouspyynnöt — Kotona suoritettavat hengitysterapiapalvelut — Osallistumisedellytys — Arviointiperusteet — Syrjintäkiellon periaate)

24.12.2005   
            
            
               FI
            
            
               Euroopan unionin virallinen lehti
            
            
               C 330/1
            
         
      YHTEISÖJEN TUOMIOISTUIMEN TUOMIO
   
   (kolmas jaosto)
   27 päivänä lokakuuta 2005
   asiassa C-158/03: Euroopan yhteisöjen komissio vastaan Espanjan kuningaskunta (1)
   
   (Sijoittautumisvapaus - Palvelujen tarjoamisen vapaus - Kansallisen sosiaalivakuutuslaitoksen esittämät tarjouspyynnöt - Kotona suoritettavat hengitysterapiapalvelut - Osallistumisedellytys - Arviointiperusteet - Syrjintäkiellon periaate)
   (2005/C 330/02)
   Oikeudenkäyntikieli: espanja
   Asiassa C-158/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 7.4.2003, Euroopan yhteisöjen komissio (asiamiehinään G. Valero Jordana ja K. Wiedner) vastaan Espanjan kuningaskunta (asiamiehenään S. Ortiz Vaamonde), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas (esittelevä tuomari) sekä tuomarit J. Malenovský, J. P. Puissochet, S. von Bahr ja U. Lõhmus, julkisasiamies: C. Stix-Hackl, kirjaaja: johtava hallintovirkamies M. Ferreira, on antanut 27.10.2005 tuomion, jonka tuomiolauselma on seuraava:
   
               1)
            
            
               Espanjan kuningaskunta ei ole noudattanut EY 49 artiklan mukaisia velvoitteitaan, koska se on sisällyttänyt julkisten palvelujen, joissa on kyse kotona suoritettavista hengitysterapiapalveluista ja muista hengityshoitoon liittyvistä menetelmistä, hankintaa koskevan sopimuksen hankintaeritelmään yhtäältä osallistumisedellytyksen, jonka mukaan tarjoajana olevalla yrityksellä on oltava tarjouksen tekohetkellä maakunnassa tai sen maakunnan pääkaupungissa, jossa palvelu suoritetaan, yleisölle avoimet liiketilat, ja toisaalta tarjousten arviointiperusteita, joissa tunnustetaan lisäpisteitä myöntämällä se, että tarjouksen tekohetkellä on olemassa tuotanto-, käsittely- ja pullotuslaitoksia, jotka sijaitsevat Espanjassa tai alle tuhannen kilometrin etäisyydellä kyseessä olevasta maakunnasta, tai se, että tämän maakunnan tietyillä muilla paikkakunnilla on yleisölle avoimia liiketiloja, ja joiden mukaan tilanteessa, jossa pisteet ovat tasan usean tarjouksen osalta, suositaan yritystä, joka on aikaisemmin suorittanut kyseessä olevan palvelun.
            
         
               2)
            
            
               Kanne hylätään muilta osin.
            
         
               3)
            
            
               
                  Espanjan kuningaskunta velvoitetaan korvaamaan oikeudenkäyntikulut
                  .
               
            
         
      (1)  EUVL C 135, 7.6.2003.